text: Hun fik hvalen at se 
  31 maj 2016 kl. 14.20
  En fredelig aftensejlads på Vejle Fjord ændrede sig til en en-gang-i-livet-scene, da hun så hvalen på tæt hold.  
  Hele tirsdagen har kaskelothvalen i Vejle Fjord været EMNET på de kanter. Mange har været på udkig efter det store dyr, men ingen har så vidt TV SYD er orienteret, haft held med at spotte den om tirsdagen.
  Den blev set mandag aften, og Hanne Kaaberbøl fra Hedensted var en af de heldige. Hun så den i vandet, da hun ved otte-tiden sejlede en tur på fjorden med sin mand.
  Hør hendes fortælling om mødet med hvalen her:
  Og se hendes optagelser i klippet øverst i artiklen.
  Kaskelothvalerne er på vej fra Arktis til ækvator. Eksperterne anslår, at hvalen i Vejle Fjord glemte at holde til højre i Atlanten ved De Britiske Øer. I stedet kom den ind i Nordsøen, derefter Kattegat og ned i Lillebælt.
  
  
  